

|  |
| --- |
| Bekalan kuasa terputus selepas banjir |
| Penerangan tentang kegagalan bekalan kuasa selepas banjir |
| Malay | Bahasa Melayu | بهاس ملايو‎OFFICIAL |

Bekalan kuasa yang terputus mungkin mengambil masa untuk pulih selepas banjir. Gunakan petua berikut tentang apa yang dapat dilakukan jika bekalan kuasa terputus.

# **Petua untuk menjaga keselamatan bahan makanan**

* Kegagalan bekalan kuasa dapat menjejaskan makanan anda. Jangan lupa:
* pindahkan makanan dari peti sejuk ke penyejuk beku
* makanan hendaklah disejukkan sesejuk mungkin dengan meletakkan bungkusan ais atau selimut penebat haba di atas bungkusan makanan
* jika masih sejuk apabila disentuh (bawah 5 °C), ertinya makanan masih selamat dimakan
* jika sudah tidak sejuk apabila disentuh, makanan itu dapat disimpan dan dimakan dalam masa sehingga empat jam dan kemudian mesti dibuang atau dimasak dan dimakan
* makanan panas mesti dimakan dalam masa empat jam sejak dalam keadaan panas, atau dibuang
* jika bekalan kuasa pulih ketika makanan sejuk beku masih pejal, ertinya makanan itu selamat untuk disejuk beku semula.

# **Petua menggunakan generator (alat jana kuasa)**

* Generator biasanya digunakan apabila bekalan kuasa terputus. Gunakan petua berikut sebelum menggunakan generator:
* pastikan generator petrol atau diesel digunakan di luar bangunan dengan aliran udara yang baik, kerana keracunan karbon monoksida boleh berlaku dan menyebabkan anda jatuh sakit
* generator mudah alih untuk kegunaan luar rumah tidak boleh digunakan di dalam rumah kerana dapat menyebabkan keracunan karbon monoksida, kejutan elektrik atau kebakaran
* pasang generator kekal kerana generator ini paling sesuai untuk membekalkan kuasa sandaran
* simpan generator di tempat yang kering. Petrol patut disimpan di luar di kawasan yang dilindungi
* keringkan tangan sebelum menyentuh generator
* pastikan wayar atau peralatan elektrik lain tidak rosak sebelum generator dihidupkan
* matikan generator dan biarkan sejuk sebelum bahan api diisikan lagi. Tumpahan petrol pada bahagian enjin panas boleh menyebabkan kebakaran
* sambungkan perkakas dengan generator menggunakan kabel sambungan tugas berat
* jangan cuba membekalkan kuasa elektrik ke pendawaian rumah dengan memasang generator pada soket dinding.

# **Dapatkan bantuan**

* Untuk penerangan tentang penggunaan gas atau elektrik yang selamat, hubungi Energy Safe Victoria 9203 9700 atau layari: [www.esv.vic.gov.au](http://www.esv.vic.gov.au)
* Untuk melaporkan kebocoran gas, telefon 132 771.

Untuk menerima penerbitan ini dalam format mudah akses, sila e-mel pph.communications@health.vic.gov.au